اولوباتلی حسن
اولوباتلی حسن (د. ۱۳۹۰، اولوبات، بورسا، عثمانلی ایمپیراتورلوغو - اؤ. ۲۹ مئی ۱۴۵۳، ایستانبول، عثمانلی ایمپیراتورلوغو)، ایستانبولون فتحی سیراسیندا بیزانس ایمپیراتورلوغو سۇرلارینا ایلک سانجاغی دیکن عثمانلی اوردوسو سکبان‌باشی‌‌سی دیر.

حیاتی 
حاققیندا چوْخ فازلا بیلگیه صاحیب اوْلونمایان اولوباتلی حسن‌ین گرچکلیگی بئله بیر دؤنم تارتیشما قوْنوسو اوْلموش، آنجاق سوْن یاپیلان آراشدیرمالار نتیجه‌سینده حیاتینا داییر یئنی بیلگی‌لره اۇلاشیلمیشدیر. باباسی‌نین آدی عبدالله اوْلوب، دوْغوم تاریخی ایسه ۱۳۹۰ ایلی دؤوره‌سینده دیر.

اولوباتلی علمدار بابا حسن اوْلاراق بیلینن اولوباتلی حسن، بورسادا اولوبات گؤلونون بیر نئچه کیلومتر دوْغوسوندا یئر آلان "قیزیلجیغلی" یادا ایندیکی آدیلا "حسن آغا" کندی ایله اسکی باشکند ادیرنه‌ده "سؽغیرلیجا-موسی" کندینده واقیف‌لار قۇرموشدور. ربیع الاول ۸۲۸ده (فوریه ۱۴۲۵) دۆزنله‌نن واقفیه‌یه گؤره اؤزو، ایستانبولون فتحیندن ۲۸ ایل اؤنجه "نصیب اللوا الاسلام" یعنی "ایسلام سانجاغی‌نین دیکیجی‌سی" عونوانی ایله آنیلماقدا و فاتیح سولطان محمدین آتاسی ایکینجی مراد زامانیندا دا رسمی بیر علمدار اوْلاراق ایش یاپماقدادیر.

عئینی واقفیه‌ده رسمی سانجاقدارلیغی‌نین یانیندا “ملیک الامرا العظام” و “اکابیر تعظیم”  ایفاده‌لر ایله بیر آرادا آنیلیب، سولطان ایکینجی مراد دؤنمی دؤولت آداملاری‌نین ان بؤیوک و ان اؤنده گلنلری آراسیندا گؤستریلمیشدیر. محمد ثریانین سیجیللی عثمانی‌ده “حسن آغا” حاققیندا: “سولطان مراد خان ثانی (ایکینجی مراد خان) حضرتلری‌نین دؤنمینده سکبان‌باشی اوْلوب، ۸۵۷ده (۱۴۵۳) ایستانبول فتحینده شهید اوْلدو.” شکلینده وئردیگی اؤنملی بیلگی، اوْنون رسمی وضیفه‌سی‌نین “علمدارلیق”لا سینیرلی قالماییب، بو دؤنمده اۇزون بیر سۆره سکبان‌باشی‌لیق دا یاپمیش اوْلدوغونو گؤسترمکده دیر.

علمدار بابا حسن بۇ دؤنمده واقیف کندی "قیزیلجیغلی" دا مسجید،  زاویه، مدرسه و حامام کیمی خئیر اثرلری‌نین یانی سیرا سلطنت باشکندی ادیرنه‌ده، رسمی وظیفه‌سینه عطفاً “علمدار محله‌سی” دیه آنیلان بؤلگه‌ده بیر مسجید و اؤزو اۆچۆن بیر توربه یاپمیشدی.

قایناقلار